Geeti Amiri: »Det er fucking svært at få lov at tale den minoritetsskvindesag, som jeg gør, uden at blive skudt på fra begge fløje«

For forfatter og radiovært Geeti Amiri var den store skuffelse i 2016, at asylansøgeres masseovergreb på kvinder i Köln nytårsnat ikke kunne få danske feminister til at anerkende et særligt problem i minoritetsmiljøer. Hun bliver forstemt over, at terroren rammer så ofte, at vores reaktioner nærmest er automatiserede, og Mads Holgers død satte i perspektiv, hvor opslidende og ensomt, det er at deltage i den offentlige debat.